ฮิตประมูลซื้อมอเตอร์ไซค์มือ2
สหการประมูล เร่งยอดขายมอเตอร์ไซค์มือสอง ตั้งเป้า 6 เดือน 2 หมื่นคัน เจาะตลาดหัวเมืองใหญ่
17 ส.ค. 2554

สหการประมูล เร่งยอดขายมอเตอร์ไซค์มือสอง ตั้งเป้า 6 เดือน 2 หมื่นคัน เจาะตลาดหัวเมืองใหญ่
น.ส.เสาวลักษณ์ ชัยเดชสุริยะ กรรมการผู้จัดการ บริษัท สหการประมูล เปิดเผยว่า ตลาดรถจักรยานยนต์มือสองยังคงได้รับความสนใจจากลูกค้าอย่างต่อเนื่อง เพราะจุดเด่นด้านคุณภาพและราคาขายที่ลูกค้ารับรู้ได้ถึงความคุ้มค่าและคุ้มราคา จึงทำให้ตลาดดังกล่าวมีแนวโน้มการเติบโตที่ดีมาตลอด โดยเฉพาะตลาดในต่างจังหวัดที่สามารถประมูลขายได้ 100% 
เนื่องจากเป็นสินค้าที่ได้รับความสนใจทั้งจากผู้ใช้รายย่อยและผู้ประกอบการที่เห็นว่าราคาจากการประมูลนั้นสามารถทำผลกำไรและคุ้มกับการลงทุน อย่างไรก็ตาม ทั้งนี้ ปัจจัยหลักที่ทำให้การประมูลขายรถจักรยานยนต์มือสองคึกคักมาตลอด คือเรื่องราคาขายที่ถูกกว่ารถใหม่ 50-60% ในขณะที่คุณภาพนั้นอยู่ในระดับดีและพร้อมใช้งานได้เลยโดยไม่ต้องรอจดทะเบียนใหม่
นอกจากนี้ ลูกค้าส่วนใหญ่พอใจกับการซื้อในรูปแบบประมูล เนื่องจากสามารถกำหนดราคาได้ด้วยตัวเอง หากราคาสูงเกินกว่างบก็ไม่ต้องซื้อ และไปประมูลรุ่นอื่นได้
“ในครึ่งปีหลังบริษัทคาดว่าจะสามารถประมูลขายรถจักรยานยนต์มือสองทั้งในกรุงเทพฯ และต่างจังหวัดไม่ต่ำกว่า 2 หมื่นคัน และมั่นใจว่าการให้บริการจะครอบคลุมความต้องการของลูกค้า เนื่องจากได้จัดให้มีการประมูลขึ้นทุกสัปดาห์ โดยในต่างจังหวัดจะไปเปิดประมูลที่ จ.ขอนแก่น เชียงใหม่ และสุราษฎร์ธานี” น.ส.ทั้งที่สำนักงานใหญ่ในวันพฤหัสบดีซึ่งมีรถจำนวน 250 คัน และวันเสาร์จำนวน 120 คัน รวมทั้งการประมูลที่สาขารังสิตคลอง 8 ในวันอาทิตย์จำนวน 150 คัน ซึ่งในแต่ละรอบนั้นจะมีรถจักรยานยนต์ยี่ห้อต่าง ๆ ที่กำลังได้รับความนิยมจากตลาดเข้าร่วมประมูล” เสาวลักษณ์ กล่าว 
สำหรับรถจักรยานยนต์ที่จะเข้าร่วมประมูลขายในจังหวัดดังกล่าว ได้คัดรถที่ได้รับความนิยมจากตลาดยี่ห้อต่างๆ เช่น ยามาฮ่าฟีโน่ ฮอนด้าคลิกไอ ฮอนด้าสกู๊ปปี้ไอ ยามาฮ่ามีโอ ยามาฮ่าสปาร์ก ยามาฮ่านูโว ฮอนด้าเวฟ 110 ไอ สำหรับผู้ที่สนใจเข้าร่วมประมูลสามารถสอบถามเพิ่มเติมได้ที่ฝ่ายประชาสัมพันธ์ของบริษัทได้